b'\n_START_ARTICLE_\nMarie Lipsius\n_START_PARAGRAPH_\nIda Maria (Marie) Lipsius (30. december 1837 i Leipzig - 2. marts 1927 i Leipzig) var en tysk musikforfatterinde. Hun var s\xc3\xb8ster til Richard Adelbert Lipsius._NEWLINE_Marie Lipsius udgav under navnet La Mara en r\xc3\xa6kke skrifter vedr\xc3\xb8rende bekendte musikeres liv og v\xc3\xa6rker, dels originale arbejder, dels overs\xc3\xa6ttelser eller samlerarbejder, hvilke gennemg\xc3\xa5ende har vundet fortjent udbredelse._NEWLINE_Blandt Marie Lipsius skrifter fremh\xc3\xa6ves s\xc3\xa6rlig Musikalische Studienk\xc3\xb6pfe, dern\xc3\xa6st Musikerbriefe aus 5 Jahrhunderten, Klassisches und Romantisches aus der Tonwelt, Briefe Liszts (5 bind) og andre brevsamlinger vedr\xc3\xb8rende Liszt, Hans von B\xc3\xbclow og Berlioz. Hun har ogs\xc3\xa5 behandlet sp\xc3\xb8rgsm\xc3\xa5let om Beethovens unsterbliche Geliebte (1909) og udgivet sine erindringer.'